Publication: Magyar Közlöny
Issue: MK-2005-77 (Year: 2005, Number: 77)
Era: 2004-2010
Section: A kisebbségi iskolai nevelést és oktatást végzõ iskola – a 243/2003. (XII. 17.) Korm. rendeletben kiadott
Paragraph Index: 206

1. Beszédértés 1–4. évfolyam 5–6. évfolyam 7–8. évfolyam 9–12. évfolyam A tanuló lakókörnyezetére, családjára, iskolájára vonatkozó szavak, szófordulatok megértése. A diák megérti a tanult témakörökhöz kötõdõ szavakat, szófordulatokat, egyszerû kéréseket és utasításokat. Képes rövid válaszadásra. Egyszerû megnyilatkozásait az alábbi témakörökben fejezi ki: lakás, család, közlekedés, iskola, tevékenységek, természeti környezet, társadalmi közeg, nemzetiség(i) (fiatalok) élete, saját élettörténetek. Megérti a köznyelvi beszédet, a standard szövegek fontosabb információit. Beszédértése elsõsorban a gyakori, az életszerû témakörökre vonatkozik: család, iskola, munka, szabadidõ, sport, kultúra, média, egészségvédelem. Megérti a (nemzetiségi) rádió- és tévémûsorok aktuális híreit, riportjait. A lassúbb tempójú, jól artikulált közlésekben érti a hanglejtés és a beszédszándék összefüggését. Helyesen értelmezi a CD-re, vagy hangkazettára rögzített szövegek tartalmát. Megérti a legkülönbözõbb témakörök szövegeit pl. környezetvédelem; globalizáció; Európai Unió; nemzetközi és nemzeti kultúrák közötti együttmûködés; emberi jogok; a fiatalok problémái; barátság, szerelem; a román nemzetiség jövõje; a román nyelv szerepe a sajátos civilizációs értékek felfedezésében és felismerésében; modern irodalmi alkotások; egészségügy; káros szenvedélyek; oktatásügy; munka és szórakozás (régen és ma). Képes konkrét és elvont témájú szövegek, bonyolultabb érvelések megértésére, azok összegzésére egyéni véleményalkotással. Érti a szakmai (tudományos, mûvészeti, nyelvi) elõadásokat és beszélgetéseket, és önállóan összegzi a közvetített tudástartalmakat. Képes a román nyelvû rendezvények, irodalmi estek, színházi elõadások (irodalmi összeállítások) filmek megértésére. Hallás után a CD-re, hangkazettára rögzített hanganyagokat is jól értelmezi.

Source: https://magyarkozlony.hu/hivatalos-lapok/5d10bfc9c22b22f65077161afcb0f84c4771abfa/dokumentumok/0d34b05841eb61bb725520537752051b99669555/letoltes